אלואיז ג'רוויס מקגרו

אלואיז ג'רוויס מקגרו (Eloise Jarvis McGraw;‏ 9 בדצמבר 1915 - 30 בנובמבר 2000) הייתה סופרת אמריקאית, שהתפרסמה בזכות ספרי הילדים והנוער שכתבה; זכתה שלוש פעמים באות ההערכה של ניוברי, הניתן למועמדים המובילים למדליית ניוברי. אלואיז ג'רוויס מקגרו נולדה ביוסטון טקסס וגדלה באוקלוהמה סיטי, אך היא ואמה בילו תקופות ארוכות בקיץ אצל קרובי משפחה באורגון. במהלך החופשות אביה, מספר סיפורים, כתב לה סיפורים במקום מכתבים. כבר מגיל צעיר החלה לכתוב סיפורים בעצמה אך עזבה את הכתיבה לטובת הציור. ב-1937 היא סיימה תואר ראשון במכללת פרינקיפיה ( Principia ) שבאלסה ( Eisah ) אילינוי. היא המשיכה ללמוד ציור ופיסול באוניברסיטאות אוקלוהמה וקולוקדו והתפרנסה מהוראת רישום וציור דיוקנאות. במקביל, עזרה למורים אחרים לתקן חיבורים שכתבו סטודנטים, מה שהוביל אותה לנסיונותיה הראשונים בכתיבה עצמאית. היא החלה להעביר שיעורי כתיבה באוניברסיטה ופיתחה קריירת כתיבה מוצלחת לילדים ונוער. החל מ-1949 ועד יום מותה הכתיבה הייתה עיסוקה העיקרי. ב־1940 נישאה לאיש עיתונות ויליאם קורבין מקגרו. בתם לורן מקגרו, ספרנית וסופרת, עבדה יחד עם אמה על מספר פרויקטים ספרותיים. לזוג היה ילד נוסף. מקגרו התעניינה במצרים העתיקה וחלק מספריה הוקדשו לנושא זה. בין תחביביה הרבים הנוספים - ציור, קרמיקה, עבודות אמייל, תיאטרון, מחול ורכיבה על סוסים. מקגרו כתבה את הספר ה"רשמי" האחרון, הארבעים במספר, בסדרת ספרי עוץ יחד עם בתה לורן; כמו כן כתבה מספר ספרים נוספים שעלילתם מתרחשת בארץ עוץ. המו"לים של הסדרה הכתירו את מקגרו בתואר "ההיסטוריונית המלכותית של ארץ עוץ". בנוסף, כתבה סקירה מקיפה על תולדות הסדרה ויוצרה המקורי, פרנק באום. קהל היעד שלה תואר כ"ילדים בני 10 עד 14". שלוש פעמים זכתה באות ההערכה של ניוברי היוקרתי לספרות ילדים מטעם התאחדות הספריות בארצות הברית (בשנת 1952, 1962 ו-1997); בנוסף זכתה בפרס אדגר (ע"ש אדגר אלן פו) מטעם אגודת סופרי המתח בארצות הברית (1977) ובפרס ע"ש פרנק באום לספרות פנטסיה. אלואיז מקגרו נפטרה מסיבוכים של מחלת הסרטן בשנת 2000 והיא בת 84. Moccasin Trail. New York: Scholastic. 1992. (originally copyright 1952) A Really Weird Summer (1st Collier Books ed.). New York: Collier Books. 1990. Joel and the Great Merlini. New York: Pantheon Books. 1979. Tangled Webb (1st ed.). New York: Margaret K. McElderry Books. 1993. Hideaway (1st Collier Books ed.). New York: Collier Books. 1990. Sawdust in His Shoes. Putnam Publishing Group. 1971. (originally copyright 1950) The Seventeenth Swap 1986 Greensleeves, Harcourt, 1968 The Trouble With Jacob Mara, Daughter of the Nile' - Coward, 1953 The Golden Goblet', Coward, 1961 The Striped Ships Merry Go Round in Oz (1963; co-author Lauren Lynn Wagner) The Moorchild Master Cornhill The Rundelstone of Oz, 2000 [[:]] (1980, co-author Lauren Lynn Wagner) The Money Room Crown Fire, Coward, 1951 Pharaoh (adult novel), Coward, 1958 "Techniques of Fiction Writing", Writer, 1959 ספרה האחרון, "ילדת הגבעות" (במקור The Moorchild), שיצא באנגלית ב-1997 וזיכה אותה בפרס ניוברי, תורגם לעברית על ידי נורית גולן וראה אור בסדרת מרגנית ב-2001 בהוצאת זמורה ביתן. אלואיז ג'רוויס מקגרו, ברשת החברתית Goodreads http://book.consumerhelpweb.com/authors/mcgraw/mcgraw.htm Eloise Jarvis McGraw (1915-2000), The Oregon Encyclopedia. אלואיז ג'רוויס מקגרו, באתר lib.cet.ac.il http://www.bookrags.com/biography/eloise-jarvis-mcgraw-aya/ http://www.statemaster.com/encyclopedia/Eloise-McGraw http://www.ericshanower.com/tigertreats/mcgraw.shtml http://www.bbc.co.uk/dna/h2g2/alabaster/A640829